

**POISTE-SOLISTIDE VÕISTULAULMISE JUHEND 2019**

**Harjumaa ja Tallinna eellvoor**

Eesmärgiga edendada ja propageerida poistelaulu korraldab Eesti Meestelaulu Selts 2019. aasta kevadel XI üle-eestilise poiste-solistide võistulaulmise.

Võistulaulmine toimub järgmistes vanusegruppides:

* kuni 5 - aastased poisid (k.a.)
* 6 - 7 - aastased eelkooliealised poisid (k.a.)
* 7 - 9 -aastased kooliealised poisid (k.a.)
* 10 - 11 - aastased poisid (k.a.)
* 12 - aastased ja vanemad poisid kuni häälemurdeni
* kuni 16 - aastased häälemurde läbiteinud noormehed
* 17 – 20 - aastased noormehed

Vanusegruppi kuuluvuse määrab esineja vanus seisuga **05. mai 2019** Lauluvõistlusest võivad osa võtta kõik lauluhuvilised poisid. Osavõtt võistulaulmisest on tasuta ja osavõtuga seotud transpordikulud tasub osaleja. Lauluvõistlus viiakse läbi kolmes voorus – linnade ja maakondlikud eelvoorud, Lõuna - ja Põhja - Eesti vahevoorud ja lõppvoor.

Tallinna ja Harjumaa maakondlik eelvoor toimub pühapäeval, **03. märtsil 2019.a. Tallinna Nõmme Majas.** **Maakondikust eelvoorust pääsevad Põhja – Eesti vahevooru nii Tallinna linnast kui ka Harjumaalt edasi iga vanuserühma 3 paremat solisti.** Osavõtjate registreerimine kuni **23. veebruarini 2019.a. EMLS koduleheküljel oleva lingi kaudu.**

**Põhja - Eesti vahevoor toimub 16. - 17. märtsil 2019 Tallinnas Nõmme Majas** ja
**Lõuna-Eesti vahevoor 23. – 24. märtsil 2019** **Heino Elleri nimelises Tartu Muusikakoolis (**toimumiskohad kinnitamisel)

Eelvoorus ja vahevoorus on nõue laulda üks laul kas *a`capella* või saatega naturaalpillidel. Keelatud on fonogrammide kasutamine! Kuna vahevoorud ja lõppvoor toimuvad võimendusega, on edasipääsenutel vajalik mikrofoniga laulmise oskus. Lõppvoorus tuleb esitamisele üks laul sümfooniaorkestriga.
**NB! Korraldusmeeskond soovitab laulda eesti keeles, kuid laulukeel ei ole kriteeriumiks solisti hindamisel.**

Eelvoorudest pääseb igast vanusegrupist vastavalt žürii otsusele edasi kuni 3 lauljat. **NB! Solistide võrdsete tulemuste ja väga heade solistide olemasolu korral on žüriil võimalus saata edasi ka 4. koha saavutanud solist**. Vahevoorudest (Põhja – Eesti ja Lõuna Eesti) pääseb lõppvooru edasi 2 lauljat.

Vahevoorudesse edasipääsenud lauljate registreerimine toimub vastav lingi kaudu *online`s* 7 päeva jooksul pärast eelvooru toimumist (**hiljemalt 8. märtsiks 2019**) ning lõppvooru edasipääsenud lauljad hiljemalt **29. märtsiks 2019**.

Eesti Meestelaulu Selts autasustab ja tänab võistulaulmise vahevoorude ja lõppvooru iga vanusegrupi paremaid soliste ja juhendajat.

Head laululusti soovides!
Eesti Meestelaulu Selts

*Vajadusel küsi infot: Marika Kuusik – EMLS tegevjuht, tel. 6463580 või mob. 5062765; e – post – marika.kuusik@emls.ee*